อยากทราบว่าตอนนี้เป็นประจำเดือนวันที่2แล้ว มีอาการท้องเสียหนักมากถ่ายเป็นน้ำกินอะไรเข้าไปก็ถ่ายออกหมดถ่ายวันล่ะ8-9ครั้งต่อวัน มีปวดจี๊ดๆเต้านมคลื่นไส้เหม็นกลิ่นอาหารอาเจียนปวดท้องน้อย เลือดประจำเดือนมากเยอะกว่าทุกเดือน สีเลือดสีแดงสด เปลี่ยนผ้าอนามัยทุกชั่วโมง ตอนนี้ดิฉันเป็น PCOS อยู่จะเกี่ยวกันไหมแล้วต้องไปหาไหมค่ะ
สวัสดีค่ะ PCOS หรือชื่อเต็มของโรคว่า Polycystic Ovary Syndrome เป็นกลุ่มอาการถุงน้ำจำนวนมากในรังไข่ เกิดจากความผิดปกติของระบบต่อมไร้ท่อ ทำให้ผู้ป่วยมีระดับฮอร์โมนไม่สมดุล ทำให้เกิดถุงน้ำขนาดเล็กจำนวนหลายใบอยู่ในรังไข่ ซึ่งอาจเกิดเพียงข้างเดียวหรือทั้งสองข้างก็ได้ อาการเช่น ประจำเดือนมาไม่ปกติ สิวขึ้น ขนดก หรือมีบุตรยาก โดยมักพบในผู้หญิงวัยเจริญพันธุ์เป็นหลักโดยตัวโรค PCOS นั้นอาจทำให้ประจำเดือนมาไม่สม่ำเสมอหรือไม่มาได้ แต่มักไม่ค่อยทำให้เลือดออกจากช่องคลอดมากผิดปกติ หรือทำให้ถ่ายเหลวรุนแรงหากเลือดประจำเดือนออกมากติดต่อกันเกิน 7 วันขึ้นไป ควรไปพบแพทย์เพื่อตรวจหาสาเหตุอื่นๆที่เป็นไปได้ด้วยเช่น การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ หรือเป็นภาวะแทรกซ้อนของการตั้งครรภ์เช่นแท้งหรือท้องนอกมดลูกส่วนเรื่องของการถ่ายเหลวนั้น อาจจะเกี่ยวกับการติดเชื้อในทางเดินอาหาร หรือผลข้างเคียงจากยาใดๆที่ใช้อยู่ได้ แนะนำว่าให้ดื่มน้ำผสมเกลือแร่ตามเข้าไปมากๆ รับประทานอาหารสุกสะอาด ถ้ายังถ่ายเหลวมากไม่หยุด ควรไปพบแพทย์เพื่อประเมินภาวะขาดน้ำต่อไป